Subject: Statistikaameti tabelite EM041, EM042, EM046 avaldamisest 2026. vs 2028. aastal
From: Egle Raidsalu <[email-masked]>
To: "[email-masked]" <[email-masked]>, "[email-masked]" <[email-masked]>, "[email-masked]" <[email-masked]>, Kristjan Pungas <[email-masked]>, "Margus Tuvikene" <[email-masked]>
Date: Wed, 30 Apr 2025 13:17:12 +0000

Tere

Pöördun Teie poole, sest olete huvi tundnud Statistikaameti andmebaasi tabelite vastu, mille eest vastutab ettevõtlusstatistika tiim. Soovime saada Teie arvamust uue tegevusala klassifikaatori järgi avaldamise osas ettevõtete kiirstatistika kvartalitabelite (EM041, EM042, EM046) kohta.

Alates 1. jaanuar 2025 hakkas kehtima uus tegevusalade klassifikaator NACE 2.1 (EMTAK 2025). Statistikaameti andmebaasides on tabelid veel vana, NACE 2.0, klassifikaatori järgi. Uuele tegevusalale üleminekuga seotud muudatused on välja toodud: EMTAK 2025 tutvustus ja juhend<https://abiinfo.rik.ee/sites/default/files/inline-files/EMTAK%202025%20tutvustus%20ja%20juhend_0.pdf>

Esitame ettevõtete majandusnäitajate põhjal arvutatud indeksite andmeid ka Eurostati vastavalt EBS (European Business Statistics) Euroopa Komisjoni määrusele Commission Implementing Regulation (EU) 2024/1840<https://eur-lex.europa.eu/eli/reg_impl/2024/1840/oj>. Vastavalt määrusele tuleb meil andmed edastada vana klassifikaatori järgi kuni 2027. aasta lõpuni ja alates 2028. aastast uue tegevusala järgi ning lisaks esitame samaaegselt tagasiulatavalt ka 2025., 2026. ja 2027. aastate kohta käivad andmed. Seda selleks, et siis on olemas andmed, mida kasutatakse kaaludena kiirstatistika arvutamiseks (nt ettevõtete aastased majandusnäitajad, mis avaldatakse 2026. aasta detsembri lõpus). Esialgne plaan on ka Statistikaameti andmebaasis avaldada andmed samamoodi, st esimest korda uue klassifikaatori järgi 2028. aastast alates. Sama põhimõtte järgi avaldatakse ka hinna- ja makromajandusstatistika andmed.

Kvartalitabelid, mis ei sisalda indekseid, on võimalik uue tegevusala järgi avaldada ka varem:
EM041: ETTEVÕTETE MAJANDUSNÄITAJAD TEGEVUSALA JA TÖÖGA HÕIVATUD ISIKUTE ARVU JÄRGI (KVARTALID)<https://andmed.stat.ee/et/stat/majandus__ettevetete-majandusnaitajad__ettevetete-tulud-kulud-kasum__luhiajastatistika/EM041>,
EM042: ETTEVÕTETE INVESTEERINGUD MATERIAALSESSE PÕHIVARASSE TEGEVUSALA JÄRGI (KVARTALID)<https://andmed.stat.ee/et/stat/majandus__ettevetete-majandusnaitajad__ettevetete-investeeringud__luhiajastatistika/EM042>,
EM046: ETTEVÕTETE KVARTALISTATISTIKA KVALITEEDINÄITAJAD TEGEVUSALA JÄRGI<https://andmed.stat.ee/et/stat/majandus__ettevetete-majandusnaitajad__ettevetete-uldkogum-valim__luhiajastatistika/EM046>.
Uute tegevusaladega praegustes tabelites ei jätkata, st uue tegevusalaga tulevad ka uued tabelid. Sel juhul peab arvestama, et aegrida on lühike.
Juhul kui neid kolme tabelit oleks vaja varem kui 2028. aastal, siis saaksime alustame 2026. aastast uue tabeliga ja tabelis oleksid andmed alates I kvartalist 2025. Paralleelselt jätkame ka vana tabeliga kuni 2027. aasta lõpuni.

Soovime Teie tagasisidet, kas Teie andmevajadust kataks EM041, EM042, EM046 tabelite avaldamine uue tegevusala järgi alates 2028. aastast, millele on lisatud ka tagasiarvutatuna andmed 2025- 2027. aastate kohta või oleks kindlasti vaja andmeid varem?

Kirja võib edastada kolleegidele, kes samuti EM041, EM042 ja/ või EM046 tabeleid kasutavad. Kui teil on küsimusi või soovite arutada virtuaalselt/ füüsiliselt, saame kokku leppida aja ja koha.

Kaunist saabuvat kevadpüha
Lugupidamisega
Egle Raidsalu
Ettevõtlusstatistika tiimijuht
Majandus- ja keskkonnastatistika osakond
Statistikaamet

tel: +372 5346 0628

[https://www.stat.ee/img/ES_Signature.et.png]

[Facebook]<https://www.facebook.com/Statistikaamet>[Instagram]<https://www.instagram.com/eesti_statistika>[Linkedin]<https://www.linkedin.com/company/statistikaamet-statistics-estonia/>[Twitter]<https://twitter.com/eestistatistika>[Youtube]<https://www.youtube.com/user/Statistikaamet>

Tegutseme roheliselt! Ära prindi seda e-kirja, kui see vajalik pole.

________________________________
Käesolev e-kiri võib sisaldada asutusesiseseks kasutamiseks tunnistatud teavet. Kui te ei ole selle kirja adressaat, palun võtke ühendust saatjaga ning kustutage e-kiri arvutist.
This e-mail may contain information which is classified for internal use. If you are not the intended recipient of this message, please notify the sender immediately and delete the message.